Predsjedništvo BiH o aferi Orao, 16/1/03 - 2003-01-16
U OHR-u razgovarano o primjeni političkog i finansijskog pritiska na mrežu podrške Radovanu Karadžiću, a zaposleni u srdenjim školama u
Predsjedništvo BiH razmatralo izvještaj o aktivnostima i poduzetim mjerama za okončanje istrage u slučaju bjeljinskog Orla i nelegalne trgovine sa Irakom. Predsjedništvo je donijelo zaključak da Stalni Komitet za vojna pitanja nakon detaljne analize Izvještaja pripremi zaključke koji će se razmatrati na jednoj od sljedećih sjednica Predsjedništva. Kao izvjestitelj o tom pitanju, na sjednicu će biti pozvan i predsjednik Republike Srpske Dragan Čavić, kazala je nakon današnje sjednice glasnogovornica Pedsjedništva Ivana Šaravanja. Predsjedništvo je odbacilo i ocjenilo krajnje štetnim posljednje izjave dužnosnika susjednih država, SR Jugoslaije i Republike Hrvatske, a posebno Zorana Đinđića i Zdravka Tomca, kojima se dovodi u pitanje teritorijalni suverenitet i integritet BiH, kao i njezin unutarnji ustroj. Predsjedništvo BiH smatra da ovakve izjave ne doprinose razvoju dobrosusjedskih odnosa, kazala je Šaravanja. Razmatrajući informaciju o Naredbi Doma za ljudska prava BiH, Predsjedništvo je, sukladno toj naredbi, zatražilo od SFOR-a da vlastima Federacije BiH preda Sabahudina Fiuljanina "na dalji postupak". U OHR danas je održan sastanak Odbora zvaničnika, kojeg čine najviši zvaničnici međunarodne zajednice u BiH, na kojem je razgovarano o primjeni političkog i finansijskog pritiska na mrežu podrške Radovanu Karadžiću i drugim optuženicima za ratne zločince u BiH što može učiniti vjerovatnijim njihov transfer u Haški tribunal. Kako je za Glas Amerike izjavio glasnogovrnik OHR, riječ je o redovnom sastanku na kojem su razmijenjena mišljenja o ovoj, posebno posljednjih dana, veoma aktuelnoj temi. Gospodin Milišić nije mogao precizirati na koji će način te sankcije biti primijenjene i ko su ljudi koji čine mrežu podrške ratnim zločincima u BiH, ali je pojasnio kako je riječ o ciljanom pristupu međunarodne zajednice na slabljenju mreže podrške. U srednjim školama na području Federacije BiH, osim u HNK i zapadno-hercegovačkom kantonu, danas je održan polusatni štrajk upozorenja pod motom: Obrazovanje ključ za 21.stoljeće! Štrajk je organizirao savez sdindikata srednjeg obrazovanja BiH. Razlozi štrajka su brojni problemi uposlenika u srednjem obrazovanju, među kojima je i kašnjenje plata po nekoliko mjeseci, ali i generalno, težak materijalni položaj u samim školama. Ovo je pravi trenutak za štrajk, kada moramo upozoriti one koji će preuzeti funkcije u ministarstvima obrazovanja i financija te župane i cijelu Federaciju BiH da preuzmu konačnu odgovornost, kazala je Dženana Hamzić Tanović, predsjednica Saveza sindikata srednjeg obrazovanja BiH.